 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 26. septembrī Nr. 573**

(protokols Nr. 21, 6. p.)

**Par zemes ierīcības projekta izstrādes nosacījumu apstiprināšanu nekustamā īpašuma Stacijas iela 5, Ērgļi, Madonas novads, zemes vienības ar kadastra apzīmējumu 7054 008 0714 sadalīšanai un nodošanu atsavināšanai, rīkojot izsoli**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2023. gada 24. janvārī ar reģ. Nr. 2.1.3.6/23/123) par nekustamā īpašuma daļas Stacijas iela 5, Ērgļos, Madonas novadā, atsavināšanu.

Saskaņā ar Nekustamā īpašuma Valsts kadastra informācijas sistēmā pieejamo informāciju, nekustamais īpašums Stacijas iela 5, Ērgļos (kadastra numurs 7054 008 0714), kā sastāvā ir zemes vienība ar kadastra apzīmējumu 7054 008 0714, ir ierakstīts Ērgļu pagasta zemesgrāmatas nodalījumā Nr. 100000437608 un uz to nostiprinātas īpašumtiesības Madonas novada pašvaldības vārdā.

Nekustamajam īpašumam Stacijas iela 5, Madonā, noteikts lietošanas mērķis: - Rūpnieciskās ražošanas uzņēmumu apbūve (NĪLM kods 1001).

Ņemot vērā, ka Pašvaldībai ir nepieciešams saglabāt daļu (aptuveni 0.5360 ha platībā) no īpašuma pašvaldības funkciju veikšanai, lai varētu nodot atsavināšanai daļu (aptuveni 0.0577 ha platībā) no īpašuma, nepieciešams veikt īpašumā ietilpstošas zemes vienības sadalīšanu, izstrādājot zemes ierīcības projektu.

Zemes ierīcības likuma 5. panta 1. punkts nosaka to, ka *zemes ierīcības projektu ierosina zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir patstāvīgi īpašuma objekti.*

Pašvaldību likuma 10. panta pirmās daļas 16. punkts nosaka, ka “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu;”.*

Publiskas personas mantas atsavināšanas likuma3. panta otro daļa nosaka, ka *“Publiskas personas mantas atsavināšanas pamatveids ir mantas pārdošana izsolē”,* 4. panta pirmo daļa nosaka, ka *[..] Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai,* 5. panta pirmo daļa nosaka, ka *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija.*

Pamatojoties uz Pašvaldību likuma 10. panta pirmās daļas 16. punktu, un Zemes ierīcības likuma 5. panta 1. punktu, un Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa" teritorijas izmantošanas un apbūves noteikumiem, Publiskas personas mantas atsavināšanas likuma 3. panta otro daļu, 4. panta pirmo daļu, 5. panta pirmo daļu, atklāti balsojot**: PAR – 14** (Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piekrist **sadalīt** pašvaldībai piekrītošo zemes vienību ar kadastra apzīmējumu 7054 008 0714, atbilstoši 1. pielikumā pievienotajiem zemes ierīcības projekta izstrādes nosacījumiem.
2. Pēc zemes ierīcības projekta izstrādes un īstenošanas nodot atsavināšanai nekustamā īpašuma Stacijas iela 5, Ērgļi, Madonas novads, kadastra numurs 7054 008 0714, zemes vienības ar kadastra apzīmējumu 7054 008 0714 daļas aptuveni 0.0577 ha platībā un 0.2670 ha platībā, rīkojot izsoli.
3. Pēc zemes ierīcības projekta izstrādes un īstenošanas Nekustamā īpašuma pārvaldības un teritorijas plānošanas nodaļai organizēt atdalītā nekustamā īpašuma novērtēšanu un virzīt jautājumu uz domi par atsavināšanas sākumcenas noteikšanu.

 Domes priekšsēdētāja vietnieks Z. Gora

*Putniņa 28080417*